— Намі было абазначана некалькі вектараў для развіцця і руху гімназіі наперад. Кожны з іх мае свае асаблівасці і заслугоўвае ўвагі, але я спынюся толькі на самых значных. Першы вектар — гэта матэрыяльна-тэхнічнае забеспячэнне. Наша гімназія была пабудавана ў 1961 годзе, і ні капітальнага рамонту, ні сур’ёзных рамонтных работ тут не адбывалася. У 2003 годзе да свята Дажынак абнавілі толькі фасад гімназіі. Рамонт быў вельмі неабходны, і мне як маладому кіраўніку выканаўчы камітэт паўшоў насустрач, мы атрымалі дадатковае фінансаванне. На працягу двух гадоў у гімназіі праводзіліся маштабныя рамонтныя работы. Было затрачана больш за 3 млрд рублёў, і наша ўстанова знутры вельмі змянілася.